《吴宫宴》
唐代·曹邺

吴宫城阙高，龙凤遥相倚。四面铿鼓钟，中央列罗绮。

春风时一来，兰麝闻数里。三度明月落，青娥醉不起。

江头铁剑鸣，玉座成荒垒。适来歌舞处，未知身是鬼。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。